"Moithuti o kgona go reetsa le go bua ka maitlhomo maikutlo : a a farologaneng , go baamogedi ba tshedimosetso • lemoga le go dirisa maano a bokgeleke le mo bokaong jo bo farologaneng . jaaka dipotso tse di sa batleng dikarabo , dikhutso le dipoeletso ; dirisa segalo , tlhagelelo ya lentswe , go bua ka lobelo , tebo ya matlho , kemo le puo ya mmele ka nepagalo le go tsiboga ka tsela e e maleba ; kapodisa mafoko sentle a sa fose bokao ; bontsha go tlhaloganya ditlhangwa tsa molomo ka go kwala dikakanyokgolo le / kgotsa tse di tshegetsang jaaka go kwala dintlha , manaanenetefatso , ditshobokanyo le / kgotsa go boeletsa se a se utlwilweng le go se tlhalosa ; reetsa ka tsenelelo le go tsibogela dipotso go tlhalosa tse di sa tlhaloganyegang sentle . "